OpenLLM-France/wikimedia huggingface dataset:
# Leesita

La leesita és un mineral de la classe dels òxids. Rep el nom en honor del comerciant i col·leccionista de minerals nord-americà Bryan K. Lees (nascut el 1957).

## Característiques

La leesita és un òxid de fórmula química K(H₂O)₂[(UO₂)₄O₂(OH)₅]·3H₂O. Va ser aprovada com a espècie vàlida per l'Associació Mineralògica Internacional l'any 2016, i la primera publicació data del 2017. Cristal·litza en el sistema ortoròmbic.
Els exemplars que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia), amb els números de catàleg 66285, 66286 i 66287, i a l'Oficina de Geologia i Recursos Minerals de Nou Mèxic, a Socorro (Estats Units), amb el número de catàleg: 19029.

## Formació i jaciments

Va ser descoberta a la mina Jomac, situada al White Canyon, dins el districte de White Canyon del comtat de San Juan (Utah, Estats Units). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Leesite» (en anglès). Mindat. [Consulta: 1r desembre 2019].
# Leptopelis lebeaui

Leptopelis lebeaui és una espècie de granota de la família dels hiperòlids que viu a la República Democràtica del Congo.
Està amenaçada d'extinció per la pèrdua del seu hàbitat natural.

## Referències

* Poynton, J.C. & Schiøtz, A. 2004. Leptopelis lebeaui. Llista Vermella d'Espècies Amenaçades de la UICN 2006. Consulta: 16 d'abril del 2008.
# Lionel Terray

Lionel Terray (Grenoble, 25 de juliol de 1921 - Massís de Vercors, 19 de setembre de 1965) va ser un alpinista francès molt conegut també per ésser autor d'un llibre clàssic de muntanya: Els conqueridors de l'inútil.
Va néixer el 25 de juliol de 1921 a Grenoble, molt a prop dels Alps i des de molt jove s'afecciona a la muntanya i a l'esquí. En arribar la Segona Guerra Mundial és militaritzat. Va prendre part en accions de guerra, integrat en una esquadra d'esquiadors. És en aquell temps que entra en contacte amb Gaston Rébuffat, un altre apassionat de la muntanya.
A partir del final d'aquella guerra –i casat ja- es dedica gairebé completament a la muntanya, com instructor, guia i esquiador professional, cosa que el portaria a guanyar diversos campionats, tant a França com al Canadà, on va viure curtes temporades.
El 1950, amb el seu amic Lachenal, amb una expedició dirigida per Maurice Herzog, aconsegueixen el primer pic de més de vuit mil metres de la història de l'alpinisme, l'Annapurna. Malgrat que ell mateix no arribaria a trepitjar el cim, la seva actuació va ésser determinant en l'èxit de l'expedició.
Entre 1952 i 1962 participa en nombroses expedicions d'alta dificultat: Fitz Roy, Nevado Chararju, Taullijaru, Aconcagua, als Andes; i el Jannu i Makalu a la serralada de l'Himàlaia.
Home de caràcter temperat, no deixaria sinó amics, en morir de resultes d'una caiguda al massís del Vercors, molt a prop de Grenoble, el 1965.

## Referències

* ↑ «Lionel Terray, el conquistador de lo inútil». Barrabés. [Consulta: 30 agost 2014].
* ↑ Dugard, Martin. The Explorers: A Story of Fearless Outcasts, Blundering Geniuses, and Impossible Success (en anglès). Simon and Schuster, 2014, p. 135. ISBN 145167757X.
* ↑ Isserman, Maurice; Weaver, Stewart. Fallen Giants: A History of Himalayan Mountaineering from the Age of Empire to the Age of Extremes (en anglès). Yale University Press, 2010, p.242-252. ISBN 0300164203.
* ↑ Raspaud, Michel. L'aventure himalayenne: les enjeux des expéditions sur les hautes montagnes du monde, 1880-2000 (en francès). Presses universitaires de Grenoble, 2003, p. 83. ISBN 2706111208.
* ↑ Roberts, David. On the Ridge Between Life and Death (en anglès). Simon and Schuster, 2006, p. 156. ISBN 1416548769.
# Llac de Marató

El llac de Marató (en grec: Λίμνη του Μαραθώνα, Limni tou Marathóna o Λίμνη Μαραθώνος, Limni Marathónos) és un dipòsit de subministrament d'aigua que s'ha format a partir de la construcció de la presa de Marató, a la cruïlla del riu Khàradros i Varnavas, prop de la ciutat de Marató, Grècia. Va ser el principal subministrament d'aigua d'Atenes des de la seva entrada en funcionament l'any 1931 fins al 1959. A partir d'aleshores, l'aigua del llac Iliki va començar a estar disponible, mentre que l'aigua de l'embassament de Mornos ho va ser a partir de 1981.
La superfície del llac, a l'altura d'on sobresurt de la presa, és de 2,45 quilòmetres quadrats i la profunditat màxima n'és de 54 metres. El llac concentra aigua d'una conca hidrogràfica de 118 quilòmetres quadrats, amb un drenatge mitjà de 14,4 milions de metres cúbics per any en una mitjana de precipitacions de 580 mm per any. El volum d'entrada mitjana és de 12 milions de metres cúbics per any i la capacitat màxima d'embassament és de 41.000.000 m³ (volum efectiu: 34.000.000 m³).

## Referències

* 1 2 «Lake Marathon: When the water becomes... art!» (en anglès). VisitMarathon.gr. Arxivat de l'original el 2021-06-10. [Consulta: 30 juny 2014].
* 1 2 «Marathon Lake» (en anglès). Greeka.com. [Consulta: 30 juny 2014].

## Enllaços externs

* EYDAP SA - Empresa de clavegueram i subministrament d'aigua d'Atenes Arxivat 2011-07-16 a Wayback Machine. (anglès).
# Llagostí negre

Els llagostí negre (Penaeus monodon) és una espècie de crustaci decàpode de la família Penaeidae. És comestible i molt cultivada en aqüicultura, però està essent desplaçada per la gamba Litopenaeus vannamei. Se'n consumeixen unes 900.000 tones cada any, les dues terceres parts de piscifactories especialment el sud-est asiàtic. El 2010, Greenpeace afegí Penaeus monodon a la seva llista vermella.

## Característiques

Mascle i femella arriben afer uns 36 cm de llargada i les femelles arriben a pesar 650 grams essent la gamba més grossa del món.

## Distribució

La seva distribució natural és a la zona indopacífica des de la costa oriental africana a Aràbia, sud-est d'Àsia al mar del Japó arribant a l'est d'Austràlia. En petits nombres ha colonitzat el Mediterrani a través del canal de Suez. També ho ha fet a Hawaii, Florida, Geòrgia i Carolina del Sud.

## Referències

* ↑ «Species Fact Sheets: Penaeus monodon (Fabricius, 1798)». FAO Species Identification and Data Programme (SIDP). FAO. Arxivat de l'original el 3 de gener 2005. [Consulta: 10 gener 2010].
* ↑ «Cercaterm | TERMCAT». [Consulta: 10 setembre 2021].
* ↑ «Greenpeace International Seafood Red list». Greenpeace. Arxivat de l'original el 2 de juliol 2008. [Consulta: 16 febrer 2010].
# Llagostí cafè

El llagostí cafè (Farfantepenaeus aztecus) és una espècie crustaci decàpode marí de la família Penaeidae, que es troba a les costes orientals de Mèxic i els Estats Units. És una espècie comestible d'important valor comercial als Estats Units. En idioma anglès la FAO es refereix a ella com northern brown shrimp; altres noms comuns als Estats Units són brown shrimp, golden shrimp, red shrimp o redtail shrimp.

## Distribució

Farfantepenaeus aztecus es troba a la costa Atlàntica des de Massachusetts a Texas, i a la costa mexicana des de Tamaulipas a Campeche. Viu a fondàries d'entre 4 i 160 metres. Els seus joves es troben en aigües o estuaris marins, mentre que els adults són marins.

## Descripció

Les femelles arriben a fer 236 mm de llargada i els mascles 195 mm.

## Referències

* ↑ World Register of Marine Species - De Grave, S. «Farfantepenaeus aztecus» (en anglès). WoRMS, 2012. [Consulta: 4 novembre 2012].
* ↑ «Cercaterm | TERMCAT». [Consulta: 10 setembre 2021].
* ↑ «llagostí cafè». ésAdir. [Consulta: 27 gener 2024].
* 1 2 3 4 5 «Species Fact Sheets: Penaeus aztecus (Ives, 1891)». Food and Agriculture Organization. [Consulta: 4 novembre 2012].
* ↑ Brown shrimp NOAA FishWatch. Retrieved 4 November 2012.
* ↑ Based on data sourced from the FishStat database, FAO.
# Lliga de Boa Vista de futbol

La Lliga de Boa Vista de futbol és la lliga regional de l'illa de Boa Vista, Cap Verd. El campió disputa la lliga capverdiana de futbol.

## Clubs participants temporada 2014/2015

* Associação Académica e Operária - Sal Rei
* África Show - Rabil
* Desportivo Estância Baixo
* Juventude do Norte - Norte
* Onze Estrelas - Bofareira
* Sal-Rei Futebol Clube - Sal Rei
* Sanjoanense
* Sporting

## Historial

Font:
* 1977-78: Académica Operária
* 1978-79: Académica Operária
* 1979-80: no es disputà
* 1980-81: no es disputà
* 1981-82: Académica Operária
* 1982-83: Académica Operária
* 1983-84: no es disputà
* 1984-85: Académica Operária
* 1985-88: no es disputà
* 1988-89: Académica Operária
* 1989-90: no es disputà
* 1990-91: Académica Operária
* 1991-92: no es disputà
* 1992-93: Académica Operária
* 1993-94: Sal-Rei FC
* 1994-95: Académica Operária
* 1995-96: Académica Operária
* 1996-97: desconegut
* 1997-98: Sal-Rei FC
* 1998-99: Académica Operária
* 1999-00: Académica Operária
* 2000-01: no es disputà
* 2001-02: Académica Operária
* 2002-03: Académica Operária
* 2003-04: Sal-Rei FC
* 2004-05: Sal-Rei FC
* 2005-06: Sal-Rei FC
* 2006-07: Sal-Rei FC
* 2007-08: Sal-Rei FC
* 2008-09: Académica Operária
* 2009-10: Sporting
* 2010-11: Sal-Rei FC
* 2011-12: Académica Operária
* 2012-13: Onze Estrelas
* 2013-14: Académica Operária
* 2014-15: Académica Operária
* 2015-16: Sal-Rei FC
* 2016-17: Sal-Rei FC
* 2017-18: Sal-Rei FC
* 2018-19: Onze Estrelas

## Referències

* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].

## Enllaços externs

* RSSSF
# Lliga de Campions Femenina de la UEFA 2013-14

La Liga de Campions Femenina de la UEFA 2013-14 va ser l'edició número tretze de la competició per a equips femenins europeus de la UEFA. El VfL Wolfsburg, que va guanyar el seu primer títol a la darrera edició, el va revalidar. El altre finalista, el Tyresö FF suec, va ser el primer finalista de fora d'Alemanya o França des de la refundació de la competició a la temporada 09/10. La final va ser el seu penúltim partit a l'elit, ja que va sufrir un descens administratiu por després.
La final es va jugar al Estádio do Restelo de Lisboa, i va ser amb set la final amb més gols de la història de la competició, sense contar el global de les finals a dos partits (02/03-08/09).

## Fase prèvia

| Grup A | Grup A | Grup B | Grup B | Grup C | Grup C | Grup D | Grup D |
| Konak Belediyespor | 9 | Spartak Subotica | 9 | MTK Budapest | 9 | FC Zürich | 9 |
| SFK Sarajevo | 6 | Olimpia Cluj | 6 | Zhytlobud Kharkiv | 6 | Atlético Ouriense | 4 |
| NSA Sofia | 3 | Gintra Universitetas | 3 | Raheny United | 3 | Ekonomist Niksic | 2 |
| Cardiff City | 0 | Liepajas Metalurgs | 0 | Newtownabbey Strikers | 0 | KI Klaksvík | 1 |
| Grup E | Grup E | Grup F | Grup F | Grup G | Grup G | Grup H | Grup H |
| Unia Racibórz | 7 | PK-35 Vantaa | 7 | Apollon Limassol | 9 | Glasgow City | 9 |
| ZNK Pomurje | 6 | Pärnu JK | 7 | Union Nove Zamký | 4 | FC Twente | 6 |
| FK Bobruishanka | 4 | PAOK Tesalònica | 3 | ASA Tel Aviv | 4 | ZNK Osijek | 3 |
| Ada Velipojë | 0 | Biljanini Izvori | 0 | Goliador Chisinau | 0 | Birkirkara FC | 0 |

## Eliminatòries finals

Setzens de final :
| Kairat Almaty | 1-7 | 1-11 | Arsenal FC | | Spartak Subotica | 2-4 | 1-1 | FK Rossiyanka |
| Standard Lieja | 2-2 | 1-3 | Glasgow City | | ASV Spratzern | 2-2 | 1-3 | Sassari Torres |
| Thor Akureyri | 1-2 | 1-4 | Zorky Krasnogorsk | | MTK Budapest | 0-5 | 0-6 | Turbine Potsdam |
| PK-35 Vantaa | 0-3 | 0-1 | Birmingham City | | FC Twente | 0-4 | 0-6 | Olympique Lyonnais |
| UPC Tavagnacco | 3-2 | 0-2 | Fortuna Hjørring | | Lillestrøm SK | 1-3 | 0-5 | LdB Malmö |
| Tyresö FF | 2-1 | 0-0 | Paris Saint-Germain | | Pärnu JK | 0-14 | 0-13 | VfL Wolfsburg |
| Konak Belediyespor | 2-1 | 0-0 | Unia Racibórz | | FC Barcelona | 0-0 | 2-2 | Brøndby IF |
| Apollon Limassol | 1-2 | 1-1 | SV Neulengbach | | FC Zürich | 2-1 | 1-1 | Sparta Praga |
| Vuitens de final |||||||||
| Arsenal FC | 3-0 | 3-2 | Glasgow City | | FK Rossiyanka | 1-0 | 0-2 | Sassari Torres |
| Zorky Krasnogorsk | 0-2 | 2-5 | Birmingham City | | Turbine Potsdam | 0-1 | 2-1 | Olympique Lyonnais |
| Fortuna Hjørring | 1-2 | 0-4 | Tyresö FF | | LdB Malmö | 1-2 | 1-3 | VfL Wolfsubrg |
| Konak Belediyespor | 0-3 | 0-3 | SV Neulengbach | | FC Barcelona | 3-0 | 3-1 | FC Zürich |
| Quarts de final |||||||||
| Arsenal FC | 0-1 | 0-2 | Birmingham City | | Sassari Torres | 0-8 | 1-4 | Turbine Potsdam |
| Tyresö FF | 8-1 | 0-0 | SV Neulengbach | | VfL Wolfsburg | 3-0 | 2-0 | FC Barcelona |
| Semifinals |||||||||
| Birmingham City FC | 0-0 | 0-3 | Tyresö FF | | Turbine Potsdam | 0-0 | 2-4 | VfL Wolfsburg |
| Final |||||||||
| | | | Tyresö FF | 3-4 | VfL Wolfsburg | | | |

## Referències

* ↑ Marca
* ↑ Soccerway
# Llista d'aerolínies de São Tomé i Príncipe

Aquesta és una llista d'aerolínies que actualment operen a São Tomé i Príncipe.
| Aerolínia | IATA | ICAO | Indicatiu | Inici d' operacions |
| Africa's Connection STP | | ACH | | 2011 |
| Goliaf Air | | GLE | | 1997 |
| SAL Express | | | | 1999 |
| STP Airways | 8F | STP | SAOTOME AIRWAYS | 2008 |
| Transafrik International | | TFK | | 1984 |
| Transliz Aviation | | TLZ | | 2007 |
| TRAST Aero Atlantic | | TRE | | 2008 |

## Vegeu també

* Llista negra de companyies aèries de la Unió Europea
# Llenguatge de programació dinàmic

Llenguatge de programació dinàmic, en ciències de la computació, és un tipus de llenguatge de programació d'alt nivell que, en temps d'execució, té comportaments que els llenguatges de programació estàtics presenten en temps de compilació. Aquests compontaments inclouen extensions del programa tot afegint nou codi mitjançant l'ampliació del objectes o tipus del programa.

## Propietats

Avantatges :
* Permet major flexibilitat que els llenguarges estàtics, ja que no cal definir el tipus de totes variables en temps de disseny o de codificació.
* Permet un menor temps de disseny o codificació.
* Adequat per a llenguatges de programació d'alt nivell.
Desavantatges :
* Major lentitud d'execució dels programes que els llenguarges estàtics, ja que cal major processament de dades en temps d'execució.
* No és adequat per a llenguatges de baix nivell.

## Exemples

Exemples de llenguatges de programació dinàmic :
* Els més coneguts : Java, JavaScript, Python, Ruby, PHP, Lua and Perl.
* Clojure, Lisp, Go, Groovy, Julia, Prolog, R, Tcl, VBScript.

## Vegeu també

* Llenguatge de programació d'alt nivell: és un llenguatge de programació amb una alta abstracció dels detalls de l'ordinador.
* Llenguatge de programació de baix nivell: és aquell llenguatge de programació que proporciona poca o cap abstracció del microprocessador d'un ordinador.

## Referències

* ↑ Ferg, Steve. «Static vs. dynamic typing of programming languages» (en anglès). pythonconquerstheuniverse.wordpress.com, 03-10-2009. Arxivat de l'original el 2017-07-28. [Consulta: 13 maig 2017].
* ↑ «dynamic programming language Definition from PC Magazine Encyclopedia» (en anglès). www.pcmag.com. [Consulta: 13 maig 2017].
* ↑ «Examples for benefitfs of dynamic programming languages | Lambda the Ultimate» (en anglès). lambda-the-ultimate.org. [Consulta: 13 maig 2017].
# Lliga bàltica de bàsquet

a lliga bàltica de bàsquet és una competició de basquetbol que enfronta clubs de les tres repúbliques bàltiques, Estònia, Letònia i Lituània. Fou creada a semblança de l'exitosa Lliga Adriàtica de bàsquet.

## Història

La temporada 2012-2013 va canviar el sistema de la competició. Els equips més potents deixaren de participar-hi i es va instaurar un nou format amb més equips i amb cinc fases: Lliga regular, TOP 16, quarts de final, semifinals i final.

## Historial

| Temporada | Campió | Finalista | Marcador | Ciutat de la final |
| 2004 - 2005 | Žalgiris Kaunas | Lietuvos Rytas | 64:60 | Vílnius |
| 2005 - 2006 | Lietuvos Rytas | Žalgiris Kaunas | 86:74 | Tallin |
| 2006 - 2007 | Lietuvos Rytas | Žalgiris Kaunas | 81:77 | Riga |
| 2007 - 2008 | Žalgiris Kaunas | Lietuvos Rytas | 86:84 | Šiauliai |
| 2008 - 2009 | Lietuvos Rytas | Žalgiris Kaunas | 97:74 | Tartu |
| 2009 - 2010 | Žalgiris Kaunas | Lietuvos Rytas | 73:66 | Vílnius |
| 2010 - 2011 | Žalgiris Kaunas | VEF Riga | 75:67 | Kaunas |
| 2011 - 2012 | Žalgiris Kaunas | Lietuvos Rytas | 74:70 | Šiauliai |
| Temporada | Campió | Finalista | Partit Anada | Partit Tornada |
| 2012 - 2013 | Ventspils | Prienai | 91:69 | 70:73 |
| 2013 - 2014 | Šiauliai | Prienai | 62:57 | 78:66 |
| 2014 - 2015 | Šiauliai | Ventspils | 68:70 | 88:80 |
| 2015 - 2016 | Šiauliai | Tartu Ülikool/Rock | 74:81 | 102:76 |
| 2016 - 2017 | Vytautas | Pieno žvaigždės | 85:88 | 89:74 |
| 2017 - 2018 | Pieno žvaigždės | Jūrmala | 98:80 | 76:68 |

## Palmarès

| Clubes | Campió | Campió | Subcampió | Subcampió | Finals |
| Žalgiris Kaunas | 5 | 2005 2008 2010 2011 2012 | 3 | 2006 2007 2009 | 8 |
| Lietuvos Rytas | 3 | 2006 2007 2009 | 4 | 2005 2008 2010 2012 | 7 |
| Šiauliai | 3 | 2014 2015 2016 | | | 3 |
| Ventspils | 1 | 2013 | 1 | 2015 | 2 |
| Vytautas | 1 | 2017 | | | 1 |
| Pieno žvaigždės | 1 | 2018 | 1 | 2017 | 2 |
| Prienai | | | 2 | 2013 2014 | 2 |
| VEF Riga | | | 1 | 2011 | 1 |
| Tartu Ülikool/Rock | | | 1 | 2016 | 1 |
| Jūrmala | | | 1 | 2018 | 1 |

## Referències

* ↑ The grouping of BBL Regular season 2012/2013 Arxivat 2013-04-13 at Archive.is(anglès)
* ↑ Sistema de competició BBL Arxivat 2013-02-12 a Wayback Machine. (anglès)
* ↑ «Playoffs BBL». Arxivat de l'original el 2013-07-06. [Consulta: 8 maig 2013].

## Enllaços externs

* Lliga Bàltica
# Lliga bosniana de bàsquet

La lliga bosniana de bàsquet és la principal competició de basquetbol disputada a Bòsnia i Hercegovina.
Diferents competicions per zones geogràfiques va començar a disputar-se a Bòsnia i Hercegovina des de la temporada 1993-94, una vegada que els clubs bosnians abandonessin la Lliga iugoslava de bàsquet, i després de la Guerra de Bòsnia. Des de l'any 1998 i fins a 2002 es van organitzar playoffs finals amb la participació dels millors equips dels tres campionats per triar un campió nacional. Des de la temporada 2003-04 s'organitza la Lliga Nacional amb la participació d'equips de totes les regions de Bòsnia i Hercegovina.

## Lligues regionals

| Temporada | Lliga de Bòsnia i Hercegovina | Lliga d'Herceg-Bòsnia | Lliga de la República Srpska |
| 1993-94 | KK Sloboda Tuzla | HKK Čapljina | KK Borac Banja Luka |
| 1994-95 | KK Zenica | HKK Brotnjo Čitluk | KK Borac Banja Luka |
| 1995-96 | KK Sloboda Tuzla | HKK Brotnjo Čitluk | KK Borac Banja Luka |
| 1996-97 | KK Sloboda Tuzla | HKK Brotnjo Čitluk | KK Borac Banja Luka |
| 1997-98 | KK Bosna Sarajevo | HKK Široki | KK Borac Banja Luka |
| 1998-99 | KK Sloboda Tuzla | HKK Brotnjo Čitluk | KK Borac Banja Luka |
| 1999-00 | KK Sloboda Tuzla | HKK Brotnjo Čitluk | KK Igokea |
| 2000-01 | KK Sloboda Tuzla | HKK Brotnjo Čitluk | KK Igokea |
| 2001-02 | KK Sloboda Tuzla | HKK Široki | KK Borac Banja Luka |

## Lliga Nacional

| Any | Guanyador | Subcampió |
| 1997-98 | HKK Široki | KK Bosna Sarajevo |
| 1998-99 | KK Bosna Sarajevo | KK Sloboda Tuzla |
| 1999-00 | KK Borac Banja Luka | KK Sloboda Tuzla |
| 2000-01 | KK Igokea | HKK Široki |
| 2001-02 | HKK Široki | KK Sloboda Tuzla |
| 2002-03 | HKK Široki | KK Borac Banja Luka |
| 2003-04 | HKK Široki | KK Bosna Sarajevo |
| 2004-05 | KK Bosna Sarajevo | HKK Široki |
| 2005-06 | KK Bosna Sarajevo | HKK Široki |
| 2006-07 | HKK Široki | KK Bosna Sarajevo |
| 2007-08 | KK Bosna Sarajevo | KK Igokea |
| 2008-09 | HKK Široki | KK Bosna Sarajevo |
| 2009-10 | HKK Široki | KK Igokea |
| 2010-11 | HKK Široki | KK Igokea |
| 2011-12 | HKK Široki | KK Igokea |
| 2012-13 | KK Igokea | HKK Široki |
| 2013-14 | KK Igokea | HKK Široki |
| 2014-15 | KK Igokea | HKK Široki |
| 2015-16 | KK Igokea | HKK Kakanj |
| 2016-17 | KK Igokea | KK Bosna Sarajevo |
| 2017-18 | HKK Zrinjski Mostar | KK Igokea |
| 2018-19 | HKK Široki | OKK Spars Sarajevo |
| 2019-20 | KK Igokea | HKK Široki |

## Palmarès

| Club | Guanyador | Finalista |
| HKK Široki | 10 | 7 |
| KK Igokea | 7 | 4 |
| KK Bosna Sarajevo | 4 | 5 |
| KK Borac Banja Luka | 1 | 1 |
| HKK Zrinjski Mostar | 1 | 0 |
| KK Sloboda Tuzla | 0 | 3 |
| KK Kakanj | 0 | 1 |
| OKK Spars Sarajevo | 0 | 1 |

## Enllaços externs

* Pàgina oficial
* Lliga bosniana a eurobasket.com
# Magnanel·liïta

La magnanel·liïta és un mineral de la classe dels sulfats. El nom honora Stefano Magnanelli (n. 1959), químic i col·leccionista de minerals, per les seves contribucions al coneixement de la mineralogia de les venes hidrotermals dels Alps Apuans.

## Característiques

La magnanel·liïta és un sulfat de fórmula química K₃Fe$^{3+}$₂(SO₄)₄(OH)(H₂O)₂. Va ser aprovada com a espècie vàlida per l'Associació Mineralògica Internacional l'any 2019. Cristal·litza en el sistema monoclínic. La seva duresa a l'escala de Mohs és 3. És l'anàleg de Fe$^{3+}$ de l'alcaparrosaïta.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu d'Història Natural de la Universitat de Pisa (Itàlia), amb el número de catàleg: 19894; i a les col·leccions del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 67241.

## Formació i jaciments

Va ser descoberta a la mina del Monte Arsiccio, a Sant'Anna di Stazzema, dins la província de Lucca (Toscana, Itàlia), on es troba en forma de prismes amb terminació pronunciada, de fins a 0,5 mm de longitud, associada a giacovazzoïta, guix, jarosita, krausita, melanterita i scordariïta. Aquesta mina italiana és l'únic indret de tot el planeta on ha estat descrita aquesta espècie mineral.

## Referències

* ↑ «Magnanelliite» (en anglès). Mindat. [Consulta: 30 juliol 2021].